 

Opština Nikšić Elektroprivreda Crne Gore

Njegoševa 18, 81400 Nikšić Vuka Karadžića 2, 81400 Nikšić

<http://niksic.me> [www.epcg.com](file:///C:\Users\Korisnik\Desktop\www.epcg.com)

**IZVJEŠTAJ ŽIRIJA**

# **NAZIV KONKURSA:**

Konkurs za idejno arhitektonsko rješenje stambeno poslovnog kompleksa „SUNČANI GRAD“ .

**RASPISIVAČ I SPROVODILAC**

**Opština Nikšić Elektroprivreda Crne Gore**

Njegoševa 18, Vuka Karadžića 2

81400 Nikšić 81400 Nikšić

Tel: +382 40 213 066 Tel: +382 40 204 124

<http://niksic.me> [**https://www.epcg.com//**](https://www.epcg.com//)**;**

**OVLAŠĆENO LICE RASPISIVAČA**

Ivan Mrvaljević, menadžer projekta

**VRSTA I OBLIK KONKURSA:**

Konkurs za idejno arhitektonsko rješenje sa urbanističkim elementima je međunarodni, opšti, jednostepeni i anonimni.

# **NAGRADNI FOND**

Ukupan fond za realizaciju konkursa iznosi 120.000,00 eura.

Žiri će dodijeliti prvu, drugu, treću nagradu i dva otkupa, i to u sledećim iznosima:

I nagrada 50.000,00€

II nagrada 20.000,00€

III nagrada 10.000,00€

Dva otkupa po 5.000,00€.

Ukupan fond za troškove žirija, izvjestilaca i konsaltinga i organizacije iznosi 20.000,00€, a za naknade za organizacije konkursa 10.000€.

Nagrade, otkupi, kao i naknade članovima žirija i izvjestiocima, navedeni su u bruto iznosu. Žiri zadržava pravo da ne dodijeli neku od navedenih nagrada ukoliko konkursni radovi ne budu na zadovoljavajućem nivou, kao i da ustanovi posebne nagrade i priznanja.

# **PREDMET KONKURSA**

Predmet konkursa je dati najkvalitetnije prijedloge za urbanističko rješenje prostora sa urbanističkim elementima koje obuhvata parcele pretežno u vlasništvu EPCG, a bilo je izloženo dugogodišnjoj degradaciji.

Potrebno je korisnicima prostora pružiti osnovu za promjenu percepcije mogućeg izgleda i funkcije ovog dijela grada, uz pažljivo planiranje sadržaja u obuhvatu sa akcentom na svaranje nove slike područja, sa savremenim objektima višeporodičnog stanovanja, poslovnim centrom, objektima društvenog standarda (dječijeg vrtića, sportskih terena, bazena, uređenih zelenih površina), sa rješenjem za savladavanje prostornih barijera i stvaranje funkcionalnih veza sa okolnim područjem.

# **CILJ KONKURSA**

Osnovni cilj Konkursa je izbor najboljeg konkursnog rješenja koje će koje će poslužiti kao osnov za razradu kroz plansku i/ili tehničku dokumentaciju, što će slijediti nakon odabira prvonagrađenog konkursnog rada. Krajnji cilj je remodelacija i reafirmacija prostora koji će svojim sadržajem i izgledom doprinijeti razvoju opštine Nikšić, koji će radikalno izmijeniti izgled i korišćenje zone stvaranjem novog identiteta stambenih naselja sa sadržajima društvenih i centralnih djelatnosti i uređenim javnim prostorima, uz povezivanje sa gradskim strukturama u kontaktnim zonama.

**KONKURSNI ROK**

# Rok za predaju radova bio je **utorak, 30. april 2024. godine,** putem email-a na adresu: konkurs.suncanigrad@epcg.com ;

# **TOK RADA ŽIRIJA**

Otvaranje konkursnih radova izvršili su izvjestioci Mirjana Nikolić, predstavnik Opštine i Anđela Knežević, predstavnik EPCG-a, 09. maja 2024. godine. Pripremljen je *Zapisnik o otvaranju radova*, koji je sastavni dio ovog Izvještaja. Istim je konstatovano da je u predviđenom roku, tj. do 00:00h (lokalno vrijeme u Crnoj Gori) u utorak 30 . aprila 2024. godine pristiglo 14 konkursnih radova.

Izvjestioci su preuzeli foldere sa naznakom „podaci o autoru“ na čuvanje, u koje žiri nema uvid do utvrđivanja konačne rang liste učesnika i potpisivanja odluke o raspodjeli nagrada.

Održane su dvije sjednice žirija i to 09. maja, sa početkom u 10 h, dok je druga održana 24. maja 2024. godine, sa početkom u 10 h .

## **A/ Prva sjednica Žirija**

Na prvoj sjednici, održanoj 09. maja , članovi Žirija su obaviješteni o broju pristiglih radova, pravilima i postupku žiriranja.

Članovima žirija su dostavljeni prispjeli radovi sa zapisnikom o otvaranju i pregledu konkursnih radova.

Na konkurs koji je trajao od 20.12.2023. godine do 30.04.2024.godine, prispjelo je 14 radova pod sljedećim šiframa:

* 24984
* 20000
* 56710
* 78632
* 20020
* 22759
* 32145
* 22566
* 27102
* 61224
* 45667
* icm02
* 21272
* 70707.

Pregledom prispjelih radova od strane žirija utvrđeno je da je rad pod šifrom 2000 identičan sa radom pod šifrom 22759, te da u oba rada nedostaje tekstualno obrazloženje konkursnog rješenja (umjesto kog je dostavljen raspis konkursa) i da nije dostavljena animacija, pa je žiri jednoglasno odlučio da se rad ne boduje.

## **B/ Druga sjednica Žirija**

Žiri je na drugoj sjednici, dana 24. maja pristupio detaljnoj analizi konkursnih radova. Prilikom evaluacije radova, za svaki rad pojedinačno žiri je naročito sagledavao radove prema kriterijumima za ocjenjivanje konkursnih radova koji podrazumijevaju prostorni, programski, estetski, ekonomski i ekološki kriterijum. Žiri je pažljivo analizirao predloženi koncept, inovativnot u arhitektonskom izrazu, urbanistički pristup, ekološki aspekt, i druge ključne aspekte relevantne za konkursni zadatak. Osim toga, žiri je uzeo u obzir i funkcionalnost, održivost i estetski doprinos svakog konkursnog rada.

Shodno kriterijumima propisanim Raspisom konkursa žiri je zaključio da 5 konkursnih radova ispunjavaju kriterijume za dodjelu nagrada i otkupa, dok su ostali ocjenjeni kako je dato u Izvještaju.

Svaki član žirija dao je svoje mišljenje i detaljnu analizu konkursnih radova, vodeći se uslovima definisanim Konkursnim zadatkom i kriterijumima za vrjednovanje definisanim Raspisom konkursa, nakon čega je žiri donio odluku o dodjeli nagrada.

Žiri je jednoglasno utvrdio rang listu nagrađenih radova, koja slijedi u nastavku:

|  |  |  |  |
| --- | --- | --- | --- |
| **Nagrada** | **Šifra** | **Iznos nagrada** | **Bodovi** |
| Prva nagrada | **61224** | 50.000,00€ | **99** |
| Druga nagrada | **22566** | 20.000,00€ | **94** |
| Treća nagrada | **21272** | 10.000,00€ | **92** |
| Otkup | **56710** | 5.000,00€ | **84** |
| Otkup | **24984** | 5.000,00€ | **79** |

# **IZVJEŠTAJ ŽIRIJA O KONKURSNIM RADOVIMA**

## **RAD POD ŠIFROM “61224” (prva nagrada)**

Konkursni rad na izuzetno originalan i studiozan način nudi koncept zasnovan na postepenom „gradograditeljstvu“ kroz “rastakanje grada u prirodu” ili „srastanje prirode u urbanitet“ koji kao princip sprovodi doslijedno kroz sve aspekte riješenja. Pažljivim rasporedom funkcija gradi se novi grad u gradu u kome su dom i nauka (oikos/logos) sjeme razvoja. Definisanjem modularne mreže blokova uz pažljivu gradaciju pješačkih i saobraćajnih tokova u odnosu na predložene sadržaje (stambeni, poslovni, komercijalni, socijalni, javni, ulica, trg, park itd.) uz kompleksnu i višeslojnu analizu prirodnih potencijala i svih osobenosti Nikšića, ponuđeno je riješenje usaglašeno sa svim principima održivog i biofilnog razvoja grada. Uvođenje sadržaja poput gradske pijace i socijalnog stanovanja, pored svih ostallih sadržaja koji su neophodni stambenom naselju (park, vrtić, sport i dr) kao i detaljnom razradom mogućih sadržaja unutar tržnog i poslovnog centra autori su ponudili izuzetno dinamično i funkcionalno riješenje koje ostavlja mogućnost daljeg razvoja u budućnosti. Predlog gradske pijace na tom području u okviru postojećeg objekta Radničkog restorana, vezuje Župu sa planiranim kompleksom „ Sunčani grad“, i predstavlja odnos ruralno-urbanih veza , što dokazuje želju autora da taj dio Novog Nikšića ne bude samo “Novi“, već da bude i konstanta pozitivnih primjera Nikšića.

Funkcionalno rješenje saobraćaja, nastavljanjem postojećih saobraćajnica – ulica u obližnjem naselju Humci u zonu D, nastavljajući u zonu E, nenametljivo povezujući na taj način novi kompleks „ Sunčani grad“ u postojeće okruženje.

Uz originalan i inovativan pristup rješavanja lokacije izuzetnu vrijednost radu daju i skice pojedinih ambijenata prostora koje dodatno ilustruju ideju spoja “čvrstog urbanizma i prirode”. Arhitektonske forme su prikazane u naznakama dok je prioritet dat razradi modularnosti (stan, kuća, blok), tipologii i vizuelnoj predstavi dijelova i cjeline.

Predloženim rješenjem data je mogućnost postepene (fazne) transformacije područja uz primenu maksimalnih, ali održivih kapaciteta ne ugrožavajući pri tome kvalitet prostora i njegovu funkcionalnost. Posmatrano kao dugoročna investicija, promenom identiteta ove gradske zone u urbano gradsko tkivo stvara se atraktivan i poželjan dio grada koji može imati visoku isplativost.

Primjenom svih ekoloških mjera i standarda koji su dati u rješenju (biofilni dizajn, zeleni koridori, linijski parkovi koji prožimaju blokve i dr.) uz upotrebu bioretenzija kao elementa pejzaža, pažljivo osmišljenih biljnih vrsta koje unapređuju biodiverzitet prostora uz korišćenje autohtonih biljnih vrsta ( topole) kojima je bogato područje Nikšića, pristupilo se rješavanju problema visokog nivoa podzemnih voda, i time postignut visok nivo unapređenja kvaliteta životne sredine.

**Preporuka članova žirija: Broj objekata u zoni B se može remodelirati, odnosno smanjiti tokom implementacije.**

|  |  |  |  |
| --- | --- | --- | --- |
| **RAD POD ŠIFROM “61224"** | | | |
| **KRITERIJUM** | | **BODOVI** | **OSTVARENI BODOVI** |
| **1.** | **Prostorni kriterijumi**  Prostorni koncept rješenja, odnos djelova i cjeline prostora, arhitektonske vrijednosti, prostorni komfor, kvalitet prostora, inženjerska racionalnost i tehnička izvodljivost; | **0-20 bodova** | **20** |
| **2.** | **Programski kriterijumi**  Distribucija sadržaja i funkcionalnost, postignuti ciljevi u skladu sa konkursnim zadatkom | **0-20 bodova** | **20** |
| **3.** | **Estetski kriterijumi**  Arhitektonsko - urbanistička forma i ostvareni vizuelni efekat djelova i cjeline, originalnost, inovativnost, izvornost i kreativna posebnost, cjelovitost i dosljednost rješenja | **0-20 bodova** | **19** |
| **4.** | **Ekonomski kriterijum**  Ekonomičnost i ekonomski aspekti projektovanog rešenja, ekonomska adekvatnost rješenja u konkursnom zadatku, racionalnost i praktičnost, pouzdanost u korišćenju | **0-20 bodova** | **20** |
| **5.** | **Ekološki kriterijumi**  Odnos prema zaštiti, očuvanju i unaprjeđenju kvaliteta životne sredine, energetska efikasnost i korišćenje obnovljivih izvora energije. | **0-20 bodova** | **20** |
| **UKUPNO:** | | | **99** |

## **RAD POD ŠIFROM “ 22566 ” (druga nagrada)**

Prostorni koncept je zasnovan na analitičnom promišljanju i kreiranju novog identiteta prostora formiranjem “centralnog atraktora – magneta za posetioce” – pješačke platforme čija pozicija predstavlja okosnicu urbanističkog rješenja. U odnosu na ovakav koncept autori dosledno razvijaju jasnu i kvalitetnu urbanističku strukturu uz poštovanje konteksta i prostornih mogućnost lokacije.

Detaljnom analizom postojećih izgrađenih struktura u odnosu na definisan prostorni koncept, nudi se jasno strukturirana distribucija sadržaja čime se postižu svi zahtjevani ciljevi konkursnog zadatka uz visok nivo urbanističke i prostorne razrade kompleksa.

Posebna pažnja posvjećena je estetici pješačke platforme kao novom urbanom reperu Nikšića čime je postignut izuzetan vizuelni efekat na originalan i inovativan način. Umirena urbanistička dispozicija gabarita novoplaniranih objekata, blago „ustalasanih“ u prostoru, dodatno podržava ideju platforme u parku kao novog repera Nikšića. Takođe je značajno da se umjesto masivne strukture Tržnog centra, tako uobičajene u današnje vrijeme, planira fragmentirana forma na više manjih struktura.

Ostvarena je racionalnost u smislu odnosa novih kapaciteta i potrebnog raseljavanja kao i praktičnost u korišćenju uz evidentno značajnu cijenu izgradnje i održavanja pješačke platforme.

Primjenom tehnoloških rješenja koja su data doprinosi se unapređenju životne sredine na način koji istovremeno doprinosi očuvanju i unapređenju kvaliteta i funkcionalnosti prostora. Posebna pažnja je posvećena primjeni obnovljivih izvora energije (solarni paneli), razvijanju koncepta „pametnog grada“ uvođenjem sistema upravljanja kao i zelenim površinama koje se, pored parkovskih površina i urbanih bašti, uvode i u arhitekturu planiranjem zelenih krovova.

|  |  |  |  |
| --- | --- | --- | --- |
| **RAD POD ŠIFROM “22566"** | | | |
| **KRITERIJUM** | | **BODOVI** | **OSTVARENI BODOVI** |
| **1.** | **Prostorni kriterijumi**  Prostorni koncept rješenja, odnos djelova i cjeline prostora, arhitektonske vrijednosti, prostorni komfor, kvalitet prostora, inženjerska racionalnost i tehnička izvodljivost; | **0-20 bodova** | **18** |
| **2.** | **Programski kriterijumi**  Distribucija sadržaja i funkcionalnost, postignuti ciljevi u skladu sa konkursnim zadatkom | **0-20 bodova** | **18** |
| **3.** | **Estetski kriterijumi**  Arhitektonsko - urbanistička forma i ostvareni vizuelni efekat djelova i cjeline, originalnost, inovativnost, izvornost i kreativna posebnost, cjelovitost i dosljednost rješenja | **0-20 bodova** | **20** |
| **4.** | **Ekonomski kriterijum**  Ekonomičnost i ekonomski aspekti projektovanog rešenja, ekonomska adekvatnost rješenja u konkursnom zadatku, racionalnost i praktičnost, pouzdanost u korišćenju | **0-20 bodova** | **18** |
| **5.** | **Ekološki kriterijumi**  Odnos prema zaštiti, očuvanju i unaprjeđenju kvaliteta životne sredine, energetska efikasnost i korišćenje obnovljivih izvora energije. | **0-20 bodova** | **20** |
| **UKUPNO:** | | | **94** |

## **RAD POD ŠIFROM “ 21272” (treća nagrada)**

Prostorni koncept je definisan kroz analizu urbane matrice Nikšića uz posebnu inspiraciju viđenu u socijalističkoj stambenoj arhitekturi grada i težnju harmoničnom spoju prošlosti i sadašnjosti. Jasno definisan prostorni koncept koji čini jedinstvenu cjelinu uvezanu sa postojećom urbanom strukturom. Prostorni raspored sadržaja kao i njihova funkcionalnost su u potpunosti u skladu sa konkursnim zadatkom. Poseban kvalitet rada su pažljivo analizirani saobraćajni i pješčaki pravci i njihovo povezivanje sa cjelokupnom urbanom matricom Nikšića koji su doslijedno ugrađeni u urbanističko rješenje lokacije. Uspostavljena jasna hijerarhija ulica – glavnih, sabirnih i servisnih.

Insipracija za kreiranje arhitektonsko urbanističkih formi nalazi se u izgrađenim fizičkim strukturama okruženja: socijalističkoj stambenoj arhitekturi i strukturama iz susjedne Željezare koji se takođe koriste kao motivi u oblikovanju pojedinih sadržaja. Poseban vizuelni efekat djelova i cjeline prostora je ostvaren kroz uvođenje zelenih koridora kvalitetno povezanih kako međusobno tako i sa širim okruženjem. Sa ekonomskog aspekta uz zadržavanje nekih postojećih objekata, urbanističko rješenje je racionalno sa jednostavnim formama koje doprinose ekonomičnijoj izgradnji .Ekološki kriterijumi se ogledaju u izuzetno visokom procentu zelenih površina koje imaju različite funkcionalne karakteristike ali su povezane u jedinstven eko-sistem. Zelenilo kao fizička barijera, parkovsko zelenilo u unutrašnjim dvorištima, zelenilo uz korito kanala i dr. čine glavni oslonac projekta koji, uz primjenu solarne energije, procjednih polja i sistema bunara za skladištenje atmosferskih voda, doprinose održivom urbanom razvoju. Izuzetno nizak koeficijent zauzetosti, pokazuje težnju autora na primjenu koncepta zelene arhitekture – velike zelene površine.

|  |  |  |  |
| --- | --- | --- | --- |
| **RAD POD ŠIFROM “21272"** | | | |
| **KRITERIJUM** | | **BODOVI** | **OSTVARENI BODOVI** |
| **1.** | **Prostorni kriterijumi**  Prostorni koncept rješenja, odnos djelova i cjeline prostora, arhitektonske vrijednosti, prostorni komfor, kvalitet prostora, inženjerska racionalnost i tehnička izvodljivost; | **0-20 bodova** | **17** |
| **2.** | **Programski kriterijumi**  Distribucija sadržaja i funkcionalnost, postignuti ciljevi u skladu sa konkursnim zadatkom | **0-20 bodova** | **19** |
| **3.** | **Estetski kriterijumi**  Arhitektonsko - urbanistička forma i ostvareni vizuelni efekat djelova i cjeline, originalnost, inovativnost, izvornost i kreativna posebnost, cjelovitost i dosljednost rješenja | **0-20 bodova** | **19** |
| **4.** | **Ekonomski kriterijum**  Ekonomičnost i ekonomski aspekti projektovanog rešenja, ekonomska adekvatnost rješenja u konkursnom zadatku, racionalnost i praktičnost, pouzdanost u korišćenju | **0-20 bodova** | **19** |
| **5.** | **Ekološki kriterijumi**  Odnos prema zaštiti, očuvanju i unaprjeđenju kvaliteta životne sredine, energetska efikasnost i korišćenje obnovljivih izvora energije. | **0-20 bodova** | **18** |
| **UKUPNO:** | | | **92** |

## **RAD POD ŠIFROM “ 56710” (Prvi otkup)**

Prostorni koncept je savremen i u skladu sa principima održivog razvoja. Definisane blokovske strukture oko „zelene dijagonale“ kao okosnice riješenja, sa jasno naznačenim pravcima kretanja daju posebnu arhitektonsku vrijednost i komfor lokaciji. Visok nivo kvaliteta života , kao i pretpostavka da ovaj prostor može postati epicentar urbanosti Nikšića uz inovativna tehnološka rješenja predstavlja inženjerski izazov u smislu racionalnosti i tehničke izvodljivosti. Ponuđena je jasna i promišljena distribucija sadržaja koji su funkcionalno povezani zelenom dijagonalom kao ključnim elementom u integrisanju kompleksa u jedinstvenu cjelinu. Pored zahtjevanih, autori nude i nove sadržaje u vidu centra za razvoj inovativnog peduzetništva u okviru prelaznih zona što je ocijenjeno kao dodatni kvalitet. Sa aspekta arhitektonsko urbanističke forme ostvaren je vizuelni efekat cjeline, dati su inovativni pristupi, cjelovitost i dosljednost rješenja. Sa ekonomskog aspekta izgradnja objekata sa podzemnim parkingom je uslovno racionalna. Da bi se opravdalo to rješenje planirani su veći indeksi izgrađenosti što ne doprinosi pouzdanom korišćenju, odnosno održivom razvoju . Ekološki kriterijumi se ogledaju na očuvanju zelenih površina koje su planirane unutar lokacije oslobođene od saobraćaja u mirovanju (parkiranje u podzemnim garažama). Korišćenjem savremenih materijala u izgradnji kao i korišćenjem solarne energije i unapređenjem zelenog fonda unutar blokovskih struktura dobija se na kvalitetu života i suzbijanju efekata urbane toplote.

|  |  |  |  |
| --- | --- | --- | --- |
| **RAD POD ŠIFROM “56710"** | | | |
| **KRITERIJUM** | | **BODOVI** | **OSTVARENI BODOVI** |
| **1.** | **Prostorni kriterijumi**  Prostorni koncept rješenja, odnos djelova i cjeline prostora, arhitektonske vrijednosti, prostorni komfor, kvalitet prostora, inženjerska racionalnost i tehnička izvodljivost; | **0-20 bodova** | **18** |
| **2.** | **Programski kriterijumi**  Distribucija sadržaja i funkcionalnost, postignuti ciljevi u skladu sa konkursnim zadatkom | **0-20 bodova** | **18** |
| **3.** | **Estetski kriterijumi**  Arhitektonsko - urbanistička forma i ostvareni vizuelni efekat djelova i cjeline, originalnost, inovativnost, izvornost i kreativna posebnost, cjelovitost i dosljednost rješenja | **0-20 bodova** | **18** |
| **4.** | **Ekonomski kriterijum**  Ekonomičnost i ekonomski aspekti projektovanog rešenja, ekonomska adekvatnost rješenja u konkursnom zadatku, racionalnost i praktičnost, pouzdanost u korišćenju | **0-20 bodova** | **14** |
| **5.** | **Ekološki kriterijumi**  Odnos prema zaštiti, očuvanju i unaprjeđenju kvaliteta životne sredine, energetska efikasnost i korišćenje obnovljivih izvora energije. | **0-20 bodova** | **16** |
| **UKUPNO:** | | | **84** |

## **RAD POD ŠIFROM “ 24984” (Drugi otkup)**

Okosnicu prostornog koncepta čini jasno definisana, kružna saobraćajnica oko koje su grupisani svi zahtjevani sadržaji i povezani u jedinstvenu cjelinu. Prostorni konfor autori postižu odabirom manjih, multipliciranih, gabarita objekta, kojim se postiže tehnička racionalnost i izvodljivost, uz jednostavni arhitektonski izraz. Funkcionalna povezanost djelova kružnom saobraćajnicom na koju se bočno nadovezuju ostale tercijarnog karaktera, daje centralnom dijelu slobodnu zonu sa sadržajima zajedničkog korišćenja (parkovske površine, otvoreni sportski tereni i dr.). Predložena pozicija vrtića između primarnih saobraćajnica, pruge i tržnog centra je ocijenjena kao neadekvatna. Arhitektonsko urbanistička forma je jednostavna i prilagođena klimatskim zahtjevima, ostvareni vizuelni efekat djelova i cjeline prostora je umjeren bez inovativnovsti i kreativne posebnosti. Pozitivno je što se pribjeglo planiranju manjih kapaciteta od zadatih, u smislu da nije nužno prostor preizgraditi. Parkiranje je planirano na parteru što ne doprinosi kreativnoj posebnosti i originalnosti lokacije. U smislu racionalnosti i ekonmičnosti izgradanja objekata uz multipliciranje modularnih sistema jednostavne forme doprinosi praktičnijoj i ekonomičnijoj izgradnji. Ekološki kriterijumi se ogledaju na očuvanju zelenih površina koje su zastupljene u dobroj mjeri unutar lokacije , i na korišćenju savremenih materijala u izgradnji kao i korišćenju solarne energije .

|  |  |  |  |  |
| --- | --- | --- | --- | --- |
| **RAD POD ŠIFROM “24984"** | | | | |
| **KRITERIJUM** | | **BODOVI** | | **OSTVARENI BODOVI** |
| **1.** | **Prostorni kriterijumi**  Prostorni koncept rješenja, odnos djelova i cjeline prostora, arhitektonske vrijednosti, prostorni komfor, kvalitet prostora, inženjerska racionalnost i tehnička izvodljivost; | | **0-20 bodova** | **15** |
| **2.** | **Programski kriterijumi**  Distribucija sadržaja i funkcionalnost, postignuti ciljevi u skladu sa konkursnim zadatkom | | **0-20 bodova** | **15** |
| **3.** | **Estetski kriterijumi**  Arhitektonsko - urbanistička forma i ostvareni vizuelni efekat djelova i cjeline, originalnost, inovativnost, izvornost i kreativna posebnost, cjelovitost i dosljednost rješenja | | **0-20 bodova** | **13** |
| **4.** | **Ekonomski kriterijum**  Ekonomičnost i ekonomski aspekti projektovanog rešenja, ekonomska adekvatnost rješenja u konkursnom zadatku, racionalnost i praktičnost, pouzdanost u korišćenju | | **0-20 bodova** | **18** |
| **5.** | **Ekološki kriterijumi**  Odnos prema zaštiti, očuvanju i unaprjeđenju kvaliteta životne sredine, energetska efikasnost i korišćenje obnovljivih izvora energije. | | **0-20 bodova** | **18** |
| **UKUPNO:** | | | | **79** |

U nastavku je konačna rang lista bodovanih radova:

|  |  |  |  |  |  |  |  |
| --- | --- | --- | --- | --- | --- | --- | --- |
| **Mjesto** | **Šifra** | **Broj bodova po kriterijumima** | | | | |  |
| **Prostorni** | **Programski** | **Estetski** | **Ekonomski** | **Ekološki** | **Ukupno** |
| **I** | **61224** | **20** | **20** | **19** | **20** | **20** | **99** |
| **II** | **22566** | **18** | **18** | **20** | **18** | **20** | **94** |
| **III** | **21272** | **17** | **19** | **19** | **19** | **18** | **92** |
| **IV** | **56710** | **18** | **18** | **18** | **14** | **16** | **84** |
| **V** | **24984** | **15** | **15** | **13** | **18** | **18** | **79** |
| **VI** | **icm02** | **15** | **14** | **14** | **15** | **15** | **73** |
| **VII** | **27102** | **13** | **15** | **17** | **8** | **14** | **67** |
| **VIII** | **70707** | **11** | **11** | **14** | **10** | **12** | **58** |
| **IX** | **45667** | **7** | **7** | **10** | **8** | **10** | **42** |
| **X-XI** | **78632** | **7** | **7** | **8** | **3** | **5** | **30** |
| **X-XI** | **32145** | **5** | **7** | **9** | **4** | **5** | **30** |
| **XII** | **20020** | **5** | **5** | **8** | **3** | **5** | **26** |

# **KONKURSNI ŽIRI**

* Aleksandra Tošić Jokić,dia. arhitekta-urbanista - predsjednica žirija;
* Mladen Vujović, dig, glavni gradski arhitekta - član žirija;
* Dr.Duško Lučić, dig. redovni profesor na Građevinskom fakultetu UCG - član žirija;
* Jelena Stojkov,dia. arhitekta-urbanista - član žirija;
* Dražen Arbutina,dia. arhitekta-urbanista - član žirija.